Diari Oficial de la Generalitat Valenciana


Sumari del DOGV 6112, del 29-09-2009 (2009/10697)

ACORD d'1 de setembre de 2009, de la Mesa de les Corts, d'adjudicació de la convocatòria d'ajudes a projectes de cooperació internacional al desenvolupament que realitzen ONGD, exercici 2007.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10443


Data del document
:   01-09-2009

Organisme emissor
:   Corts Valencianes

Tipus de document
:   Acord

Descriptors 

:   * ajuda pública
    * ajuda al desenvolupament
    * suport econòmic
    * organització no governamental

ACORD d'1 de setembre de 2009, de la Mesa de les Corts, d'adjudicació de la convocatòria d'ajudes a projectes de cooperació internacional al desenvolupament que realitzen ONGD, exercici 2007. [2009/10171]  
S'eleva a la Mesa de les Corts Valencianes la proposta d'adjudicació d'ajudes formulada per la comissió de selecció designada d'acord amb el que hi ha previst en les bases de la Convocatòria d'ajudes a projectes de cooperació internacional al desenvolupament que realitzen ONGD, exercici 2007, que va ser aprovada per la Mesa de les Corts Valencianes.   
La base desena de la convocatòria estableix que l'avaluació dels projectes que hagen presentat correctament la documentació requerida en les bases, l'efectuarà una comissió de selecció integrada pels dos vicepresidents o vicepresidentes de les Corts, la qual elevarà la proposta d'adjudicació d'ajudes a l'òrgan rector de la cambra, el qual resoldrà la convocatòria. A més, aquesta base, en l'apartat 4 disposa que «4. Per a l'exercici de la funció que té assignada, la comissió podrà sol·licitar la col·laboració o fins i tot la contractació de l'assessorament tècnic extern que estime necessari. En aquest últim cas elevarà la proposta de contractació corresponent a l'òrgan rector de la cambra».  
La Mesa de Les Corts Valencianes, en la reunió del dia 28 d'abril de 2009, va acordar, a proposta de la Comissió de Selecció, aprovar la subscripció d'un contracte menor per a la realització de l'assistència tècnica consistent en l'avaluació ex ante dels projectes de desenvolupament presentats a la convocatòria i subscriuRE aquesta contractació amb el Grup d'Estudis en Desenvolupament, Cooperació Internacional i Ètica Aplicada, de la Universitat Politècnica de València, en els termes dels plecs aprovats i de l'oferta formulada per aquesta entitat.  
Una vegada elaborat l'informe d'avaluació dels projectes pel Grup d'Estudis en Desenvolupament, Cooperació Internacional i Ètica Aplicada de la Universitat Politècnica de València (RE número 41423, de 30 de juny), s'ha lliurat a la comissió de selecció, la qual ha elevat a la Mesa de Les Corts Valencianes la proposta d'adjudicació d'ajudes corresponent, d'acord amb les conclusions i les propostes formulades en l'informe referit.  
No s'han avaluat, ni s'assigna cap ajuda als projectes que van ser presentats després d'haver acabat el termini establert en les bases de la convocatòria. Aquests projectes són els presentats per les ONGD Associació WAFAE (RE número 13979) i Cooperació Internacional (RE número 13959). A les ONGD autores d'aquests projectes, se'ls va concedir un termini de deu dies per a formular-hi al·legacions o presentar documents, sense que s'aportaren elements que desvirtuen la causa d'inadmissió apreciada.  
No es concedeix l'ajuda sol·licitada als projectes respecte dels quals no s'han esmenat completament, després del termini que va ser concedit a aquest efecte, les deficiències de presentació de la documentació exigida per les bases de la convocatòria. Aquests projectes són els següents:  
- Col·lectiu Benjamín Megías (RE número 12720)  
- Psicòlegs sense Fronteres (RE número 13644)  
- ADECOI (RE número 13016)  
- ADECOI (RE número 13751 bis)  
- Fundació Agricultors Solidaris (RE número 13570)  
- ACULCO (RE número 13069)  
- AVASSV (RE número 13.691)  
No es concedeix l'ajuda sol·licitada a les sol·licituds formulades per les ONGD Col·lectiu Benjamín Megías (RE número 12745) i ATELIER (RE número 13139), en la mesura que la convocatòria aprovada per les Corts està restringida al cofinançament de projectes de cooperació internacional al desenvolupament, i les propostes formulades per aquestes ONGD no poden ser qualificades com un projecte de cooperació.   
Tampoc no es concedeix cap subvenció, d'acord amb el caràcter limitat de la consignació pressupostària destinada a aquesta convocatòria, als projectes presentats que, tot i haver superat l'evolució tècnica, no es troben inclosos en la relació de subvencions que s'inclou en l'apartat primer de l'acord següent.  
En virtut de tot això, la Mesa de les Corts Valencianes ha adoptat, en la reunió del dia 1 de setembre de 2009, el següent  
ACORD  
Primer  
Aprovar la resolució de la Convocatòria d'ajudes a projectes de cooperació internacional al desenvolupament que realitzen ONGD, exercici 2007, realitzada per Les Corts Valencianes, i en conseqüència aprovar la concessió de les ajudes següents a les entitats i als projectes que s'indiquen a continuació:  
Entidades beneficiarias Euros  
   
Fundació Vicente Ferrer (RE número 13490) 40.257,51   
Creu Roja Espanyola cv (RE número 13616) 38.470,03   
Assemblea de Cooperació per la Pau  
 (RE número 13578) 38.229,10   
Associació Valenciana d'Enginyeria Sense Fronteres   
(RE número 13692) 31.488,15  
Associació Izan a Favor de la Infància i la Joventut   
(RE número 13458) 26.080,97   
Psicòlegs Sense Fronteres (RE número 12. 727) 24.336,68   
Fundació Save the Children (RE número 13819) 22.250   
Associació Fontilles (RE número 13 408) 21.288,90   
Fundació dasyc (RE número 13166) 20.240   
Acsud Las Segovias (RE número 12195) 16.006,92   
Fundació Ceps (RE 13.450) 12.400   
Mans Unides (RE número 13.425) 11.698,80   
Musol (RE número 13.461) 11.302,94   
Movimiento por la Paz mpdl (RE número 13644) 10.950   
   
total 325.000   
restA 0   
Segon  
De conformitat amb el que hi ha establert en la base dotzena de la convocatòria, en el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per les Corts Valencianes. En el cas de no presentar-se la reformulació pressupostària del projecte en el termini abans indicat, s'entendrà que l'entitat beneficiària renuncia a la subvenció concedida.  
Tercer  
Aquest acord es comunicarà a totes les entitats que han participat en la convocatòria, a la Direcció General de Cooperació al Desenvolupament i Solidaritat de la Conselleria d'Immigració i Ciutadania i es publicarà en el Butlletí Oficial de Les Corts i en el Diari Oficial de la Comunitat Valenciana. Així mateix, es traslladarà a la Comissió de Govern Interior i es comunicarà a l'Àrea Econòmica a fi que adopte les mesures necessàries per a executar-lo.  
Quart  
Contra aquest acord es pot interposar recurs de reposició davant la Mesa de les Corts Valencianes en el termini d'un mes, sense perjudici de la interposició de recurs davant el Tribunal Superior de Justícia de la Comunitat Valenciana a partir de l'endemà a la recepció del present acord.  
València, 1 de setembre de 2009.- La presidenta: María Milagrosa Martínez Navarro.- El secretari segon: Antoni Such i Botella.